**Ministru kabineta noteikumu projekta "Grozījumi Ministru kabineta 2015. gada 16. jūnija noteikumos Nr. 318 "Elektronisko izsoļu vietnes noteikumi"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts "Grozījumi Ministru kabineta 2015. gada 16. jūnija noteikumos Nr. 318 "Elektronisko izsoļu vietnes noteikumi"" (turpmāk – noteikumu projekts) izstrādāts, lai saskaņotu Ministru kabineta 2015. gada 16. jūnija noteikumus Nr. 318 "Elektronisko izsoļu vietnes noteikumi" (turpmāk – noteikumi Nr. 318) ar Civilprocesa likumu un Ministru kabineta 2017. gada 20. jūnija noteikumiem Nr. 343 "Tiesu administrācijas maksas pakalpojumu cenrādis".Noteikumu projektā ietverto normu spēkā stāšanās saskaņota ar saistīto normatīvo aktu spēkā stāšanās termiņiem.  |
|  |  |
| **I. Tiesību akta projekta izstrādes nepieciešamība** |
| 1**.** | Pamatojums | Ministru kabineta 2017. gada 10. oktobra sēdes protokola Nr. 50 12. § 3. punkts.Ministru kabineta 2017. gada 20. jūnija noteikumu Nr. 343 "Tiesu administrācijas maksas pakalpojumu cenrādis" pielikuma 17. punkts.Ministru kabineta komitejas 2018. gada 4. jūnija sēdē (prot. Nr. 20 1. §) konceptuāli atbalstītais likumprojekts "Grozījumi Publiskas personas mantas atsavināšanas likumā" (TA-927), kas paredz publiskas personas mantu atsavināt elektronisko izsoļu vietnē, kas pieejama [*https://izsoles.ta.gov.lv*](https://izsoles.ta.gov.lv).Fizisko personu reģistra likums, līdz ar kura spēkā stāšanos zaudē spēku Iedzīvotāju reģistra likums un tiek mainīts Iedzīvotāju reģistra nosaukums.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumi Nr. 318 nosaka kārtību, kādā veic darbības elektronisko izsoļu vietnē (*https://izsoles.ta.gov.lv*), kā arī kārtību, kādā Izsoļu dalībnieku reģistrā iekļauj ziņas par personu, iekļaujamo ziņu apjomu, kā arī šo ziņu aktualizēšanas un dzēšanas kārtību. Noteikumi Nr. 318 izdoti, pamatojoties uz Civilprocesa likuma 605.1 un 605.2 pantā Ministru kabinetam ietverto deleģējumu un šobrīd spēkā esošajā redakcijā attiecināmi uz nekustamo īpašumu izsoļu organizēšanas un norises kārtību. Ņemot vērā minēto, kā arī ievērojot 2018. gada 1. marta likumā "Grozījumi Civilprocesa likumā" ietvertos grozījumus un apstākli, ka pieteikšanās kustamās mantas izsolei, dalības izsolē apstiprināšana, kā arī izsoles kārtība noteikta maksimāli līdzīga tai, kāda ir spēkā attiecībā uz nekustamā īpašuma pārdošanu izsolē, noteikumu Nr. 318 2.1. un 2.4. apakšpunktā, kā arī 12., 25., 26. un 38. punktā veicami grozījumi, svītrojot atsauci uz nekustamā īpašuma izsolēm (*noteikumu projekta 2., 3., 11., 14., 16. un 19. punkts*).Vienlaikus ņemot vērā, ka līdz ar Fizisko personu reģistra likuma spēkā stāšanos spēku zaudē Iedzīvotāju reģistra likums un tiek mainīts Iedzīvotāju reģistra nosaukums, noteikumu projektā ietverti tehniska rakstura grozījumi (*noteikumu projekta 12. un 13. punkts*). Šo grozījumu spēkā stāšanās saskaņota ar Fizisko personu reģistra likuma spēkā stāšanos 2020. gada 1. jūlijā (*noteikumu projekta 27. punkts*).2014. gada 26. augustā Ministru kabinetā izskatot Tieslietu ministrijas sagatavoto informatīvo ziņojumu "Par elektronisko izsoļu ieviešanas iespējām spriedumu izpildes un maksātnespējas procesā" (Ministru kabineta sēdes prot. Nr. 45 54. §), Ministru kabinets atbalstīja elektronisko izsoļu sistēmas ieviešanu spriedumu izpildes procesā un maksātnespējas procesā. Lai nodrošinātu elektronisko izsoļu sistēmas ieviešanu spriedumu izpildes procesā un maksātnespējas procesā, veikti atbilstoša satura grozījumi Civilprocesa likumā, nostiprinot Elektronisko izsoļu portāla izveidošanas un darbības tiesisko pamatu, kā arī nosakot regulējumu elektroniskā vidē organizētu izsoļu norisei, kā arī pakārtoti pieņemti noteikumi Nr. 318.Saskaņā ar Ministru kabineta 2014. gada 26. augusta sēdē pieņemto lēmumu (prot. Nr. 45 54. § 10. punkts) Tieslietu ministrijai izpildu lietu reģistra elektronisko izsoļu moduļa uzturēšanas izmaksas (t.sk. 2 jaunu amata vietu finansēšanu) un papildinājumu izstrādes izmaksas 2015. gadā un turpmāk uzdots nodrošināt no pašu ieņēmumiem, kas saņemti par izpildu lietu reģistra elektronisko izsoļu moduļa lietošanu. Līdz ar to, lai nodrošinātu elektronisko izsoļu vietnes sekmīgu darbību ilgtermiņā, proti, nodrošinātu finansējumu elektronisko izsoļu vietnes uzturēšanai un attīstībai, kā arī finansējumu Tiesu administrācijas darbiniekiem - elektronisko izsoļu vietnes lietotāju atbalstam un administrēšanas funkciju nodrošināšanai, Ministru kabineta 2015. gada 30. jūnija noteikumos Nr. 346 "Tiesu administrācijas maksas pakalpojumu cenrādis" (zaudējuši spēku ar Ministru kabineta 2017. gada 20. jūnija noteikumiem Nr. 343 "Tiesu administrācijas maksas pakalpojumu cenrādis") noteikta virkne Tiesu administrācijas maksas pakalpojumu, kas tiek sniegti elektronisko izsoļu vietnes ietvaros. Tāpat, ievērojot Ministru kabineta 2017. gada 21. marta sēdes protokola Nr. 14 24. § 6. punktā noteikto, izmaksas, kas saistītas ar datu apmaiņas funkcionalitātes izstrādi Izpildu lietu reģistrā, lai nodrošinātu datu elektroniskas apmaiņas modeli starp zvērinātiem tiesu izpildītājiem un kredītiestādēm, kā arī citiem maksājumu pakalpojumu sniedzējiem, Tiesu administrācijai jānodrošina no pašu ieņēmumiem, kas saņemti par Izpildu lietu reģistra un elektronisko izsoļu moduļa lietošanu. Lai nodrošinātu normatīvajos aktos Tiesu administrācijai noteikto pienākumu izpildi, ar Ministru kabineta 2017. gada 20. jūnija noteikumiem Nr. 343 "Tiesu administrācijas maksas pakalpojumu cenrādis" tika pārskatīts Tiesu administrācijas sniegto maksas pakalpojumu klāsts, pakalpojumu samaksas apmēri, un ieviesti jauni maksas pakalpojumi. Tai skaitā, grozītas cenrāža normas attiecībā uz pakalpojumu, kas paredz izsoles organizēšanu elektronisko izsoļu vietnē, šo pakalpojumu vairs nesaistot vienīgi ar zvērinātu tiesu izpildītāju un maksātnespējas procesa administratoru rīkotām izsolēm. Tiesu administrācija kā tiešās pārvaldes iestāde saskaņā ar Valsts pārvaldes iekārtas likuma 16. panta pirmo daļu darbojas saskaņā ar tai apstiprinātu nolikumu, kurā ir paredzētas administrācijas funkcijas, uzdevumi funkciju nodrošināšanai, kompetence, kā arī atrunātas tiesības sniegt maksas pakalpojumus. Atbilstoši Ministru kabineta 2014. gada 30. septembra noteikumiem Nr. 589 "Tiesu administrācijas nolikums" Tiesu administrācija cita starpā nodrošina Tiesu administrācijas pārziņā un turējumā esošo valsts informācijas sistēmu darbību un attīstību. Vienlaikus Tiesu administrācijai ir normatīvi noteiktas tiesības sniegt maksas pakalpojumus saskaņā ar Tiesu administrācijas maksas pakalpojumu cenrādi. Ņemot vērā gan minēto, gan Ministru kabineta 2014. gada 26. augusta (prot. Nr. 45 54. § 10. punkts) sēdē un 2017. gada 21. marta sēdē (prot. Nr. 14 24. § 6. punkts) pieņemto lēmumu, Tiesu administrācija, ievērojot ierobežotos finanšu līdzekļus, daļu tai normatīvi noteiktu uzdevumu, tai skaitā, kas saistīti ar Izpildu lietu reģistra un Izpildu lietu reģistra moduļa - elektronisko izsoļu vietne, uzturēšanu un attīstību, sabiedrībai nodrošina no ienākumiem, kas iegūti maksas pakalpojumu veidā, lietderīgi un ekonomiski izmantojot tai piešķirtos resursus. Atbilstoši Likumā par budžetu un finanšu vadību noteiktajam Ministru kabinets izdod noteikumus par valsts tiešās pārvaldes iestāžu sniegto maksas pakalpojumu cenrāžu apstiprināšanu unnosaka kārtību, kādā plānojami un uzskaitāmi ieņēmumi no valsts budžeta iestāžu sniegtajiem maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodiku. Ministru kabineta 2011. gada 3. maija noteikumos Nr. 333 "Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība" nostiprinātā maksas pakalpojumu izcenojumu noteikšanas metodika neparedz, ka iestādes pakalpojuma cenā būtu iekļaujams noteikts peļņas apmērs. Proti, nostiprināts vispārējais princips, saskaņā ar kuru maksas pakalpojuma izcenojums nedrīkst pārsniegt ar to sniegšanu saistītās faktiskās izmaksas.Maksas pakalpojumus iestādes sniedz gan, lai izpildītu tieši tai uzticētās valsts pārvaldes funkcijas, kas izriet no normatīvajiem aktiem, gan lai būtu iespējams nodrošināt iestādes citu funkciju un uzdevumu izpildi. No minētā izriet, ka, lai gan elektronisko izsoļu vietne veidota zvērinātu tiesu izpildītāju un maksātnespējas procesa administratora izsoļu rīkošanai, lai risinātu informatīvajā ziņojumā "Par elektronisko izsoļu ieviešanas iespējām spriedumu izpildes un maksātnespējas procesā" konstatētās problēmas saistībā ar klātienē organizētām izsolēm, elektronisko izsoļu vietne kā elektronisks rīks var tikt izmantota arī gadījumos, kad izsoles rīkotājs nav zvērināts tiesu izpildītājs vai maksātnespējas administrators. Pakalpojuma izmaksas veido ar pakalpojuma sniegšanu saistītās administratīvās izmaksas.Pakalpojums (e-izsoļu organizēšanas rīks) ieinteresētajām personām tiek piedāvāts tādā funkcionalitātē, kādā tas izveidots zvērinātu tiesu izpildītāju un maksātnespējas administratoru vajadzībām un nav paredzēta elektroniskā rīka funkcionalitātes pielāgošana konkrēta pakalpojuma pieprasītāja iespējamām vajadzībām.Papildus uzsverams, ka netiek paplašinātas Tiesu administrācijas funkcijas. Tiesu administrācija kā Izpildu lietu reģistra elektronisko izsoļu moduļa sistēmas pārzinis izsoļu rīkotājiem tehniski nodrošina vienīgi piekļuves iespēju elektronisko izsoļu vietnei apjomā, kāds nepieciešams, lai nodrošinātu ar izsoļu organizēšanu saistīto darbību veikšanu, savukārt visas praktiskās darbības, organizējot konkrētas izsoles (sludinājuma reģistrēšana, aizpildot sludinājuma reģistrācijas kartiņā norādītos sludinājuma datu laukus; izsoles dalībnieku pieteikumu izskatīšana; izsoles dalībnieku apstiprināšana un noraidīšana; sekošana līdzi savu rīkoto izsoļu gaitai u.c. darbības), piešķirto sistēmas piekļuves tiesību apjomā un atbilstoši izsoļu vietnes lietošanas noteikumiem, patstāvīgi īsteno izsoles rīkotājs (pakalpojuma pieprasītājs). Noteikumi Nr. 318 nosaka kārtību, kādā veic darbības elektronisko izsoļu vietnē. Ņemot vērā minēto, ar noteikumu projektu noteikumi Nr. 318 tiek saskaņoti ar Ministru kabineta 2017. gada 20. jūnija noteikumu Nr. 343 "Tiesu administrācijas maksas pakalpojumu cenrādis" pielikuma 17. punktu, kas paredz iespēju Tiesu administrācijai elektronisko izsoļu vietnē izsoles organizēt ne tikai zvērinātiem tiesu izpildītājiem un maksātnespējas procesa administratoriem, bet arī citiem subjektiem – publiskām personām, šādu personu iestādēm un kapitālsabiedrībām, kā arī privāto tiesību juridiskajām personām (*noteikumu projekta 1. punkts*). Tiesu administrācijas pakalpojums – izsoles organizēšana elektronisko izsoļu vietnē - ieinteresētajām personām tiek piedāvāts tādā funkcionalitātē, kādā tas izveidots un jau šobrīd tiek nodrošināts zvērinātu tiesu izpildītāju un maksātnespējas administratoru vajadzībām saskaņā ar Civilprocesa likumā izsoles kārtībai noteiktajām prasībām, un nav paredzēta elektroniskā rīka funkcionalitātes pielāgošana konkrēta izsoles rīkotāja iespējamām prasībām. Attiecībā uz subjektiem, kas nav zvērināti tiesu izpildītāji vai maksātnespējas procesa administratori, nav atbilstoša tiesiskā regulējuma, kas noteiktu detalizētu kārtību, kādā būtu organizējamas un noturamas šādu subjektu organizētas izsoles elektroniskā formā.Ministru kabineta komitejas 2018. gada 4. jūnija sēdē (prot. Nr. 20 1. §) konceptuāli atbalstīts likumprojekts "Grozījumi Publiskas personas mantas atsavināšanas likumā" (TA-927), ar kuru paredzēts ieviest elektroniskās izsoles kā alternatīvu rakstiskām un mutiskām izsolēm publiskas personas mantas atsavināšanas procesā. Atbilstoši minētajā likumprojektā noteiktajam paredzēts, ka elektroniskā izsole notiek, ievērojot Ministru kabineta noteikumos, kas izdoti uz Civilprocesa likuma 605.1 panta trešās daļas pamata, normatīvajā regulējumā par publiskas personas mantas atsavināšanu un izsoles noteikumos noteikto kārtību. Minētajā likumprojektā nav ietverts deleģējums Ministru kabinetam noteikt kārtību, kādā veicamas darbības elektronisko izsoļu vietnē, organizējot publiskas personas mantas izsoles, vienīgi ietverta atsauce uz noteikumos Nr. 318 jau nostiprinātiem izsoles noteikumiem. Vienlaikus likumprojektā ietvertas atsevišķas normas, kas paredz elektroniskas formas izsoles norises kārtību noteikt identisku tai, kāda šobrīd jau paredzēta Civilprocesa likumā attiecībā uz spriedumu izpildes un maksātnespējas procesa ietvaros organizētām nekustama īpašuma izsolēm (Civilprocesa likuma 607. panta pirmā un otrā daļa, 608. panta pirmā un ceturtā daļa) un atbilstoši jau esošajai elektronisko izsoļu vietnes sistēmas funkcionalitātei, neparedzot jaunu funkcionalitātes izstrādi vai tās pielāgošanu. Ņemot vērā minēto, atbilstoši noteikumu projektam darbības elektronisko izsoļu vietnē, organizējot privāto tiesību juridiskās personas mantas izsoles, kā arī publiskas personas valdījumā vai turējumā esošas mantas izsoles, tiek veiktas saskaņā ar vienošanos, kas noslēgta ar Tiesu administrāciju, un tajā noteikto sadarbības kārtību (tai skaitā piekļuves tiesību elektronisko izsoļu vietnei piešķiršanas un anulēšanas kārtību), līdzēju atbildību elektronisko izsoļu vietnes lietošanas kontekstā u.c. Vienlaikus tiesību normu piemērotājiem skaidra tiesiskā regulējuma nodrošināšanai ar noteikumu projektu noteikumos Nr. 318 tiek veikti tehniski grozījumi, lai nostiprinātu, ka noteikumos Nr. 318 attiecībā uz zvērināta tiesu izpildītāja un maksātnespējas procesa administratora rīkotām izsolēm noteiktās normas par nereģistrētam lietotājam, reģistrētam lietotājam un solītājam noteikto piekļuves tiesību līmeni elektronisko izsoļu vietnei, minēto tiesību piešķiršanas un anulēšanas kārtību, normas par kārtību, kādā veicama personas reģistrēšana Izsoļu dalībnieku reģistrā, pieteikšanās dalībai izsolē un personas autorizācija dalībai konkrētā izsolē, personas dalība izsolē ar pārstāvja starpniecību, kā arī norma par izsoles norisi piemērojamas arī organizējot privāto tiesību juridisko personu un publiskas personas mantas izsoles (*noteikumu projekta 2., 3., 4., 7.-11., 14.-26. punkts*).Savukārt ņemot vērā apstākli, ka publiskai personai piederošu īpašumu atsavināšana tiek īstenota saskaņā ar Publiskas personas mantas atsavināšanas likumu, noteikumu projektā ietverta atruna, ka noteikumus Nr. 318 attiecībā uz publiskas personas izsolēm piemēro no dienas, kad stājas spēkā regulējums par publiskas personas mantas atsavināšanu, kas paredz iespēju publiskas personas mantu atsavināt, rīkojot elektronisku izsoli. (*noteikumu projekta 27. punkts*).Ar noteikumu projektu, arī organizējot privāto tiesību juridisko personu un publiskas personas mantas izsoles, uz izsoles rīkotāju tiek attiecināta prasība pirms personu autorizēšanas dalībai izsolē pārliecinoties, vai tā cita starpā atbilstoši Ministru kabineta 2017. gada 20. jūnija noteikumiem Nr. 343 "Tiesu administrācijas maksas pakalpojumu cenrādis" ir veikusi maksu Tiesu administrācijai par dalību izsolē. Elektronisko izsoļu vietne attiecībā uz katru obligāti veicamo maksājumu, kas saistīts ar dalību izsolē, nodrošina automātisku rēķinu sagatavošanu, personai piesakot autorizācijas lūgumu dalībai izsolē. Attiecīgi katram izsoles rīkotājam, autorizējoties vietnē ar saviem piekļuves rekvizītiem, tiek tehniski nodrošināta iespēja aplūkot informāciju par katras atsevišķas izsoles ietvaros saņemtiem personu autorizācijas lūgumiem, tai skaitā, katram lūguma piesaistīto maksājumu statusu. Personām, kuras vēlas piedalīties elektronisko izsoļu vietnē rīkotā izsolē, jāreģistrējas elektronisko izsoļu vietnes ietvaros uzturētā Izsoļu dalībnieku reģistrā. Šāda reģistrācija personai jāveic tikai vienu reizi. Proti, pēc personas reģistrēšanas Izsoļu dalībnieku reģistrā tai elektronisko izsoļu vietnē tiek izveidots pastāvīgs lietotāja konts, kurā piedāvātie tehniskie risinājumi ļauj reģistrētam lietotājam veikt tālākas darbības, lai pieteiktos dalībai konkrētā izsolē un piedalītos solīšanas procesā. Personai ir tiesības reģistrēties Izsoļu dalībnieku reģistrā jebkurā brīdī, neatkarīgi no tā, vai persona jau ir izvēlējusies konkrētu jau izsludinātu izsoli, kurā tā vēlas piedalīties, vai arī savu dalību elektronisko izsoļu vietnē rīkotā izsolē kā iespējamu apsver nākotnē. Ar noteikumu projektu netiek mainīta šobrīd noteikumos Nr. 318 noteiktā kārtība, kādā tiek nodrošināta personu reģistrēšana Izsoļu dalībnieku reģistrā. Atbilstoši noteikumiem Izsoļu dalībnieku reģistrā tiek reģistrētas tikai fiziskas personas. Juridiskas personas dalību izsolē nodrošina ar fiziskas personas starpniecību, kura nepieciešamības gadījumā attiecīgi reģistrējas Izsoļu dalībnieku reģistrā un iegūst reģistrēta lietotāja statusu. Saskaņā ar noteikumiem Nr. 318 Izsoļu dalībnieku reģistrā ziņas par personu var tikt iekļautas divos veidos, proti, personai patstāvīgi veicot reģistrāciju, izmantojot elektronisko pakalpojumu vienotajā valsts un pašvaldību pakalpojumu portālā [www.latvija.lv](http://www.latvija.lv) pieejamo elektronisko pakalpojumu "Par E-izsoļu portāla dalībnieka dalību konkrētā izsolē" (primārais reģistrēšanās veids), vai klātienē pēc savas izvēles pie jebkura zvērināta tiesu izpildītāja vai maksātnespējas procesa administratora (ievērojot apstākli, ka ne visām personām ir pieejami portāla [www.latvija.lv](http://www.latvija.lv) atbalstītie autentifikācijas rīki, piemēram, eID karti, elektroniskā paraksta viedkarte eME, turklāt portālā piedāvātā iespēja autentificēties ar internetbankas rekvizītiem neaptver visas kredītiestādes). Līdz ar to arī personai, kura vēlēsies piedalīties privāto tiesību juridiskas personas vai publiskas personas mantas izsolē, būs jāizpilda prasība par reģistrēšanos Izsoļu dalībnieku reģistrā kādā no iepriekš uzskaitītajiem veidiem. Tas, kādā veidā (elektroniski vai klātienē) vai pie kura subjekta klātienē (zvērināta tiesu izpildītāja vai maksātnespējas procesa administratora) persona veikusi reģistrēšanos Izsoļu dalībnieku reģistrā, neierobežo tai kā reģistrētam lietotājam noteikumos Nr. 318 noteikto tiesību apjomu, tai skaitā tiesības pieteikties dalībai jebkurā elektronisko izsoļu vietnē rīkotā izsolē.Līdzīgi nemainīgi saglabāta kārtība, kādā persona var piedalīties ikvienā elektronisko izsoļu vietnē rīkotā izsolē ar pārstāvja starpniecību. Kārtība, kādā īstenojama dalība, izsolē ar pārstāvja starpniecību noteikta noteikumu Nr. 318 V. nodaļā "Dalība izsolē ar pārstāvja starpniecību". Pilnvarojumu piedalīties izsolē citas personas vārda reģistrēts lietotājs reģistrē klātienē pēc savas izvēles pie jebkura zvērināta tiesu izpildītāja vai maksātnespējas procesa administratora, iesniedzot attiecīga satura lūgumu un pilnvarojumu pamatojošus dokumentus. Atvieglota pilnvarojuma reģistrēšanas kārtība - pilnvarojuma patstāvīga reģistrēšana elektronisko izsoļu vietnē - noteikumos Nr. 318 paredzēta attiecībā uz gadījumiem, kad Izsoļu dalībnieku reģistrā reģistrēts lietotājs pārstāv Latvijas Uzņēmumu reģistrā reģistrētu juridisku personu un tā tiesības bez īpaša pilnvarojuma vienpersoniski pārstāvēt konkrēto juridisko personu (tai skaitā uz prokūras pamata) reģistrētas Uzņēmumu reģistrā, ievērojot apstākli, ka elektronisko izsoļu vietnes sistēma nodrošina tiešsaistes režīmā reģistrēta lietotāja tiesību pārstāvēt juridisku personu pārbaudi Uzņēmumu reģistra komercreģistrā katru reizi, kad reģistrēts lietotājs vēlas ar saviem piekļuves rekvizītiem autentificēties elektronisko izsoļu vietnē kā juridiskas personas pārstāvis. Personu reģistrēšana Izsoļu dalībnieku reģistrā un pilnvarojumu pārstāvēt izsolē citu personu reģistrēšana personām tiek nodrošināta bez maksas.Skaidra tiesiskā regulējuma nodrošināšanai ar noteikumu projektu noteikumi Nr. 318 tiek papildināti, nosakot prasību zvērinātam tiesu izpildītājam, maksātnespējas procesa administratoram un citam izsoles rīkotājam pirms elektronisko izsoļu vietnes piekļuves tiesību saņemšanas slēgt vienošanos ar vietnes administratoru – Tiesu administrāciju par elektronisko izsoļu vietnes pakalpojumu saņemšanu (*noteikumu projekta 3., 5. un 6. punkts*). Šādu vienošanos, kurā tiek atrunāta kārtība, kādā Tiesu administrācija nodrošina elektronisko izsoļu vietnes pakalpojumus, tai skaitā, administrācijas un pakalpojumu saņēmēja saistības, norēķinu kārtība un ar vietnes lietošanu saistīti atbildības jautājumi, ar katru zvērinātu tiesu izpildītāju un maksātnespējas procesa administratoru, kurš uzsāk amata pienākumu izpildi, Tiesu administrācija slēdz jau šobrīd. Līdz ar to ar noteikumu projektu netiek noteikti jauni priekšnosacījumi vietnes piekļuves tiesību iegūšanai vai prasība no jauna pārslēgt jau esošās vienošanās. Vienlaikus tehniski precizēts noteikumu Nr. 318 2.1. un 2.2. apakšpunktā (*noteikumu projekta 2. punkts*) elektronisko izsoļu vietnes nereģistrētam lietotājam un reģistrētam lietotājam vietnē nodrošināto piekļuves tiesību apjoms, ņemot vērā apstākli, ka laikā pēc noteikumu Nr. 318 pieņemšanas elektronisko izsoļu vietnes sistēmas platformā ieviesti vairāki pakalpojumi, piemēram, pakalpojums "Manas izpildu lietas", kura ietvaros lietotājs var saņemt informāciju par izpildu lietām, kurās pats lietotājs ir reģistrēts kā piedzinējs vai parādnieks, kā arī uz pilnvaras pamata par lietām, kurās kā parādnieks vai piedzinējs ir reģistrēts pilnvaras devējs, pakalpojums "Informācijas monitorēšana Izpildu lietu reģistrā par fizisko un juridisko personu izpildu lietām un to parāda apmēru, nosūtot pieprasīto informāciju elektroniski", pakalpojums "Informācijas saņemšana par izsoles rezultātu", kura ietvaros nodrošināta iespēja elektroniski saņemt informāciju par izsoles rezultātu vai par pārsolīšanas faktu no elektronisko izsoļu vietnes u.c. pakalpojumi. |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projektu izstrādāja Tieslietu ministrija sadarbībā ar Tiesu administrāciju.  |
| 4. | Cita informācija | Nav. |
|  |  |  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupas skaitlisko apmēru nav iespējams noteikt. Noteikumu projekts attiecas uz ikvienu fizisku un juridisku personu, kura vēlēsies piedalīties zvērināta tiesu izpildītāja vai maksātnespējas procesa administratora rīkotā kustamās mantas elektroniskā izsolē. Kā arī noteikumu projekts attiecas publiskām personām un privāto tiesību juridiskām personām, kuras vēlēsies pārdot sev valdījumā vai turējumā esošu mantu elektronisko izsoļu vietnē atbilstoši elektronisko izsoļu vietnes sistēmas funkcionalitātes piedāvātajām iespējām un izsoļu vietnes lietošanas noteikumiem. Noteikumu projekts attiecas uz zvērinātiem tiesu izpildītājiem un maksātnespējas procesa administratoriem. Atbilstoši Ministru kabineta 2010. gada 19. janvāra noteikumiem Nr. 66 "Noteikumi par zvērinātu tiesu izpildītāju skaitu, viņu amata vietām, iecirkņiem un to robežām" maksimālais zvērinātu tiesu izpildītāju skaits ir 101. Saskaņā ar Maksātnespējas reģistra datiem 2018. gada marta sākumā ir ierakstīti 111 maksātnespējas procesa administratori.Vienlaikus noteikumu projekts attiecas uz elektronisko izsoļu vietnes pārzini – Tiesu administrāciju, tās vadītāju vai pilnvarotajām personām, amatpersonām. |
| 2. | Tiesiskā regulējuma ietekme uz tautsaimniecību un administratīvo slogu | Lai pieteiktos dalībai zvērinātu tiesu izpildītāju un maksātnespējas procesa administratoru rīkotās kustamas mantas izsolēs, personām salīdzinājumā ar šā brīža tiesisko regulējumu turpmāk pirms pieteikties dalībai konkrētā izsludinātā izsolē būs nepieciešams reģistrēties Izsoļu dalībnieku reģistrā. Taču, ievērojot to, ka minētā reģistrēšanās veicama tikai vienu reizi neatkarīgi no izsoļu skaita, kurā persona plāno piedalīties, proti, minētajai reģistrācijai nav terminēta rakstura, turklāt reģistrēšanos patstāvīgi iespējams veikt elektroniski, atzīstams, ka noteikumu projekts kopumā samazina administratīvo slogu izsoles procesa dalībniekiem. Noteikumu projekta tiesiskais regulējums pēc būtības nemaina tiesību un pienākumu apjomu zvērinātiem tiesu izpildītajiem un maksātnespējas procesa administratoriem izsoles organizēšanas un norises procesā. Minētajai sabiedrības mērķgrupai tiek mazināts administratīvais slogs, paredzot ar kustamas mantas izsoles organizēšanu un norisi saistīto paziņojumu sagatavošanu un nosūtīšanu personām, kuras vēlas pieteikties dalībai izsolē un jau autorizētiem izsoles dalībniekiem elektroniski, izmantojot Elektronisko izsoļu vietnes piedāvātos tehniskos risinājumus. Kustamas mantas izsoles norisē vairs nebūs nepieciešama tieša zvērināta tiesu izpildītāja un maksātnespējas procesa administratora dalība, jo izsoles norises process tiks organizēts neklātienes formā. |
| 3. | Administratīvo izmaksu monetārs novērtējums | Lai piedalītos kustamas mantas izsolē savas vai citas personas vārdā, ieinteresētajai personai jāreģistrējas Izsoļu dalībnieku reģistrā. Reģistrēšanās izsoļu dalībnieku reģistrā un/vai pilnvarojuma reģistrēšana klātienē pie zvērināta tiesu izpildītāja vai maksātnespējas procesa administratora izmaksas personai:Rakstveidā noformēta lūguma sagatavošanai par personas reģistrēšanu Izsoļu dalībnieku reģistrā vai pilnvarojuma reģistrēšanu vidējais nepieciešamais laiks - 20 minūtes. Atbilstoši Centrālās statistikas pārvaldes datiem **2017. gadā mēneša vidējā bruto darba samaksa valstī par pilnas slodzes darbu bija 926 *euro*. Līdz ar to:**Claiks = 5,78 (vidējā darba samaksa stundā) : 3 = 1,92 *euro*.Pieņemot, ka vidējais attālums līdz tuvākajam zvērinātam tiesu izpildītājam vai maksātnespējas procesa administratoram (ceļš turp un atpakaļ) ir ~ 30 km.Cceļs = 2,4 (degvielas patēriņš uz 30 km) x 1,3 = 3,12 *euro*.Cadministratīvās izmaksas kopā = Claiks + Cceļs x 1 = 1,92 +3,12x1=5,04 *euro* vienai personai.Subjektu skaits, uz kuru attiecināma noteikumos Nr. 318 paredzētā reģistrācijas lūguma iesniegšana, nav prognozējams. Lai reģistrētos Izsoļu dalībnieku reģistrā, informācija ir sniedzama vienu reizi. Līdz ar to norādītās izmaksas ir attiecināmas tikai uz tām personām, kuras līdz 2018. gada 1. marta likuma "Grozījumi Civilprocesa likumā", kas paredz sprieduma izpildes procesa ietvaros kustamas mantas izsoles noturēt elektroniski, spēkā stāšanās brīdim vēl nebūs reģistrējušās Izsoļu dalībnieku reģistrā saistībā ar iepriekšēju dalību zvērināta tiesu izpildītāja vai maksātnespējas procesa administratora rīkotā nekustama īpašuma izsolē. Turklāt norādītās izmaksas attiecināmas tikai uz gadījumiem, kad persona reģistrēšanos Izsoļu dalībnieku reģistrā izvēlēsies veikt klātienē. Atbilstoši noteikumiem Nr. 318 kā primārais reģistrēšanās veids paredzēta lietotāja patstāvīgi veikta reģistrēšanās elektroniskā formā, kas tiek īstenota, izmantojot elektronisko pakalpojumu vienotajā valsts un pašvaldību pakalpojumu portālā [www.latvija.lv](http://www.latvija.lv) piedāvātos autentifikācijas rīkus - eID karti, elektroniskā paraksta viedkarte eME vai internetbankas starpniecība.  |
| 4.  | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |
|  |  |  |
| **III. Tiesību akta projekta ietekme uz valsts budžetu un pašvaldību budžetiem** |
| *Noteikumu projekts šo jomu neskar.* |
|  |
| **IV. Tiesību akta projekta ietekme uz spēkā esošo tiesību normu sistēmu** |
| 1.  | Saistītie tiesību aktu projekti | Ministru kabineta komitejas 2018. gada 4. jūnija sēdē (prot. Nr. 20 1. §) konceptuāli atbalstītais likumprojekts "Grozījumi Publiskas personas mantas atsavināšanas likumā" (TA-927), kas paredz publiskas personas mantu atsavināt elektronisko izsoļu vietnē, kas pieejama [*https://izsoles.ta.gov.lv*](https://izsoles.ta.gov.lv).  |
| 2.  | Atbildīgā institūcija | Ekonomikas ministrija |
| 3.  | Cita informācija  | Nav. |
|  |  |  |
| **V. Tiesību akta projekta atbilstība Latvijas Republikas starptautiskajām saistībām** |
| *Noteikumu projekts šo jomu neskar.* |
|  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu  | Sabiedrība saistībā ar parādniekam piederošas kustamas mantas pārdošanu elektroniskas formas izsolē par attiecīgo regulējumu tika informēta un līdzdalība tika nodrošināta 2018. gada 1. marta likuma "Grozījumi Civilprocesa likumā" (reģistrācijas Nr. 1072/Lp12) izstrādes laikā. Atbilstoši [Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā"](http://likumi.lv/doc.php?id=197033), lai informētu sabiedrību par noteikumu projektu un dotu iespēju izteikt viedokli, noteikumu projekts pirms tā iesniegšanas Valsts sekretāru sanāksmē ievietots Tieslietu ministrijas mājaslapā. Papildus saistībā ar izsoles organizēšanu elektronisko izsoļu vietnē izsoles rīkotājam, kas nav zvērināts tiesu izpildītājs vai maksātnespējas procesa administrators, Tiesu administrācija 2017. gada 5. decembrī organizēja informatīvu sanāksmi, kuras ietvaros visiem interesentiem tika prezentētas elektronisko izsoļu vietnes iespējas un izsoļu organizēšanas process. Sanāksmē piedalījās pārstāvji no VAS "Valsts nekustamie īpašumi", VAS "Privatizācijas aģentūra", AS "Latvijas valsts meži", VAS "Ceļu satiksmes drošības direkcija" un AS "Latvenergo".Tāpat sabiedrība saistībā ar izmaiņām Tiesu administrācijas sniegtajos maksas pakalpojumos tika informēta Ministru kabineta 2017. gada 20. jūnija noteikumu Nr. 343 "Tiesu administrācijas maksas pakalpojumu cenrādis" izstrādes ietvaros.Pēc noteikumu projekta pieņemšanas Ministru kabinetā, tas tiks publicēts oficiālajā izdevumā "Latvijas Vēstnesis". |
| 2. | Sabiedrības līdzdalība projekta izstrādē  | Lai informētu sabiedrību par noteikumu projektu un dotu iespēju izteikt viedokli, noteikumu projekts 2018. gada 21. maijā ievietots Tieslietu ministrijas mājaslapā: <https://www.tm.gov.lv/lv/cits/pazinojums-par-lidzdalibas-iespejam-ministru-kabineta-noteikumu-projekta-grozijumi-ministru-kabineta-7>. Papildus paziņojums ievietots tīmekļvietnē www.mk.gov.lv sadaļā "Ministru kabineta diskusiju dokumenti". |
| 3. | Sabiedrības līdzdalības rezultāti  | Organizētās sabiedrības līdzdalības ietvaros viedokļi netika saņemti. |
| 4. | Cita informācija | Nav. |
|  |  |  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Elektronisko izsoļu vietnes pārziņa un turētāja funkcijas īsteno Tiesu administrācija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz jaunu institūciju izveidi vai esošo institūciju likvidāciju vai reorganizāciju. Noteikumu projekts tiks realizēts esošo cilvēkresursu un finanšu līdzekļu ietvaros. |
| 3. | Cita informācija | Nav. |

Iesniedzējs:

tieslietu ministrs Dzintars Rasnačs

Timpare 67036829

Evija.Timpare@tm.gov.lv